**Molėtų rajono savivaldybės taryba**

**SPRENDIMAS**

**DĖL PRITARIMO JUNGTINĖS VEIKLOS (partnerystės) SUTARTIES PASIRAŠYMUI**

2018 m. rugsėjo    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Molėtų rajono savivaldybės vardu sudaromų sutarčių pasirašymo tvarkos aprašo, patvirtinto Molėtų rajono savivaldybės tarybos 2009 m. sausio 29 d. sprendimu Nr. B1-9 „Dėl Molėtų rajono savivaldybės vardu sudaromų sutarčių pasirašymo tvarkos aprašo patvirtinimo“ (Molėtų rajono savivaldybės tarybos 2013 m. kovo 28 d. sprendimo Nr. B1-62 redakcija), 8.1, 9.1 punktais bei atsižvelgdama į Molėtų rajono savivaldybės tarybos 2018 m. birželio 28 d. posėdžio (protokolo Nr. B55-6) protokolinį sprendimą „Dėl UAB „Juodeliai“ investicinio projekto pristatymo ir investavimo sąlygų“,

Molėtų rajono savivaldybės taryba nusprendžia:

1. Pritarti, kad būtų pasirašyta jungtinės veiklos (partnerystės) sutartis su UAB „Juodeliai“ dėl palankių sąlygų privačioms investicijoms sudarymo ir efektyvaus biudžeto lėšų, skirtų investicijoms, panaudojimo užtikrinimo (priedas).
2. Įpareigoti Molėtų rajono savivaldybės merą, jo nesant mero pavaduotoją, pasirašyti jungtinės veiklos (partnerystės) sutartį su UAB „Juodeliai“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras